Vukovar, 28.01.2020.

Razina: 11

Razdjel : 041

Matični broj: 04140966

RKP: 48314

Djelatnost: 9103

OIB: 18534327031

**Bilješke uz financijske izvještaje**

Za razdoblje 01.01.2019.-31.12.2019.

1. **OPĆI DIO**

Javna ustanova ''Memorijalni centar Domovinskog rata Vukovar'' je osnovana 02.05.2013. godine po rješenju Trgovačkog suda u Osijeku, a s redovitim poslovanjem je započela 02.01.2014. godine.

Zakonom o proračunu (NN 87/08, 136/12, 15/15) i Pravilnikom o financijskom izvještavanju u proračunskom računovodstvu Javna ustanova ''Memorijalni centar Domovinskog rata Vukovar'' je obveznik sastavljanja financijskih izvještaja.

Javna ustanova ''Memorijalni centar Domovinskog rata Vukovar'' vodi knjigovodstvo po načelu dvojnog knjigovodstva, prema rasporedu računa iz Računskog plana koji je sastavni dio Pravilnika o proračunskom računovodstvu i računskom planu.

Ustanovu zastupa ravnatelj, Krunoslav Šeremet, dipl. ing.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA IZDACIMA – OBRZAC PR-RAS**

**UKUPNI PRIHODI (AOP 001) –30.657.934,00**

Ukupni prihodi u promatranom razdoblju ostvareni su u iznosu od 30.657.934,00 kn što čini povećanje u odnosu na isto razdoblje u 2018 godini kada su ukupni ostvareni prihodi iznosili 23.487.552,00 kn. U promatranom razdoblju Javna ustanova ''Memorijalni centar Domovinskog rata Vukovar'' ostvarila je 4.359.148,00 kn prihoda temeljem tekućih pomoći od institucija EU (AOP 052) koja su namijenjena za financiranje projekta Digitalizacija arhivskog gradiva iz Domovinskog rata. Javna ustanova ''Memorijalni centar Domovinskog rata Vukovar'' ostvarila je 14.061,00 kn prihoda za financiranje programa stručnog osposobljavanja bez zasnivanja radnog odnosa (AOP 058). Prihodi od pruženih usluga (AOP 126) iznose 741.521,00 kn (u strukturi ukupnih prihoda 2% ), većinu navedenih prihoda čine prihodi od zakupa restorana Istra (u iznosu od 480.000,00 kn, udio u strukturi prihoda od pruženih usluga 65%), a ostatak se odnosi na prihode od usluga smještaja u hostelu Dubrovnik**.** Ukupni prihodi iz nadležnog proračuna za financiranje redovne djelatnosti (AOP 131) iznose 25.543.204,00 kn što je povećanje u odnosu na isto razdoblje u 2018. godini kada su isti iznosili 22.446.765,00 kn. Navedeni prihodi sastoje se od prihoda za financiranje rashoda poslovanja i prihoda za financiranje rashoda za nabavu nefinancijske imovine. U promatranom razdoblju prihodi za financiranje rashoda poslovanja (AOP 132) iznose 24.939.611,00 kn (u strukturi ukupnih prihoda 81%), što čini povećanje u odnosu na isto razdoblje u 2018 godini kada su isti iznosili 21.523.063,00 kn. Prihodi za financiranje rashoda poslovanja odnose se na prihode za financiranje rashoda za zaposlene, materijalnih rashoda i financijskih rashoda. Prihodi iz nadležnog proračuna za financiranje rashoda za nabavu nefinancijske imovine (AOP 133) u promatranom razdoblju iznose 603.593,00 kn ( u strukturi ukupnih prihoda manje od 1%), što čini smanjenje u odnosu na isto razdoblje u 2018 godini kada su navedeni prihodi iznosili 923.702,00 kn, a isti se odnose na prihode za financiranje nabave dugotrajne imovine, te dodatna ulaganja na građevinskim objektima.

* *Struktura*

|  |  |  |  |
| --- | --- | --- | --- |
|  | **01.01.2018.-31.12.2018.** | **01.01.2019.- 31.12.2019.** | **Indeks** |
| **PRIHODI POSLOVANJA (AOP 001)** | **23.487.552,00** | **30.657.934,00** | **130,5** |
| Tekuće pomoći od institucija i tijela EU (AOP 052) | - | 4.359.148,00 | - |
| Kapitalne pomoći proračunu iz drugih proračuna (AOP 056) | 500.000,00 | - | - |
| Tekuće pomoći od izvanproračunskih korisnika (AOP 058) | 7.314,00 | 14.061,00 | 192,2 |
| Kapitalne pomoći od izvanproračunskih korisnika (AOP 059) | - | - | - |
| Pomoći proračunskim korisnicima koji im nije nadležan ( AOP 063 ) | - | - | - |
| Prihodi od pruženih usluga ( AOP 126 ) | 529.362,00 | 741.521,00 | 140,1 |
| Kapitalne donacije ( AOP 129 ) | - | - | - |
| Prihodi iz nadležnog proračuna i od HZZO-a na temelju ugovornih obveza (AOP 130) | 22.446.765,00 | 25.543.204,00 | 113,8 |
| Ostali prihodi (AOP 147) | 4.111,00 | - | - |

**RASHODI POSLOVANJA (AOP 148) – 29.628.709,00 kn**

Ukupni rashodi poslovanja u promatranom razdoblju iznose 29.628.709,00 kn.

* Na dan 31.12.2019. ***ukupni rashodi za zaposlene*** iznose 3.681.168,00 kn dok su isti na dan 31.12.2018. godine iznosili 3.536.608,00 kn. Udio rashoda za zaposlene u ukupnim rashodima poslovanja iznosi 12%, a struktura rashoda za zaposlene je slijedeća:

-plaće za redovan rad- 3.030.727,00 kn,

-ostali rashodi za zaposlene- 164.688,00 kn koji se odnosi na isplatu jednokratne pomoći

za rođenje djeteta, naknade za smrtni slučaj, naknade za bolest, jubilarne nagrade, regresa, dara za dijete, božićnice.

- doprinosi za obvezno zdravstveno osiguranje- 481.799,00 kn,

- doprinosi za obvezno osiguranje u slučaju nezaposlenosti- 3.954,00 kn.

Razlog povećanja rashoda za zaposlene je povećanje osnovice za izračun plaće službenika i namještenika u javnim službama za 2019.godinu.

* Na dan 31.12.2019. ***ukupni materijalni rashodi*** iznose 25.947.412,00 kn dok su isti na dan 31.12.2018. godine iznosili 18.080.195,00 kn. Udio materijalnih rashoda u ukupnim rashodima poslovanja iznosi 88%, a struktura materijalnih rashoda je slijedeća :

- službena putovanja 41.631,00 kn –Javna ustanova je procedurom odobravanja službenih putovanja propisala vrstu smještaja i prijevoz, te ostale uvjete priznavanja rashoda vezanih uz službena putovanja

- naknade za prijevoz 199.432,00 kn – odnosi se na prijevoz djelatnika na posao i s posla

- stručno usavršavanje zaposlenika 21.756,00 kn, što se najvećim dijelom odnosi na računovodstvene i pravne seminare, seminare vezano za primjenu uredbe GDPR, stručno usavršavanje iz područja javne nabave i certificiranje dva djelatnika za provođenje postupaka javne nabave te seminare vezano za zaštitu na radu

- uredski materijal i ostali materijalni rashodi 100.453,00 kn, najvećim dijelom se odnosi

na opskrbu uredskim materijalom i materijalom za higijenske potrepštine za hostel Dubrovnik što proizlazi odabirom najpovoljnije ponude provođenjem postupka jednostavne nabave

- rashodi za energiju 397.046,00 kn - najvećim se dijelom odnose na hostel Dubrovnik radi provedbe projekta „Posjet učenika osmih razreda Vukovaru“

- materijal i dijelovi za tekuće i investicijsko održavanje 32.625,00 kn. Navedeni troškovi odnose se na materijal i dijelove za tekuće i investicijsko održavanje građevinskih objekata, postrojenja i opreme, te transportnih sredstava

- sitni inventar i auto gume 88.352,00 kn. Navedeni troškovi u najvećem dijelu odnose se na nabavu posteljine, jastuka, popluna za hostel Dubrovnik radi provedbe projekta „Posjet učenika osmih razreda Vukovaru“. Navedeni materijal se kroz godinu troši, uništi, otuđi i potrebno je nabaviti novi. Sam postupak se sastoji od odabira najpovoljnije ponude provođenjem postupka jednostavne nabave

- službena, radna i zaštitna odjeća i obuća 12.256,00 kn odnosi se na nabavu službene odjeće i obuće za vodiče i zaštitne odjeće i obuće za radnike na vanjskom uređenju u skladu sa zaštitom na radu.

- usluge telefona, pošte, prijevoza 99.238,00 kn - navedeni troškovi odnose se na kontinuirane troškove mobilnih telefona, fiksnih telefona, interneta i poštarine

- usluge tekućeg i investicijskog održavanja 626.419,00 kn - najvećim dijelom odnosi se na tekuće i investicijsko održavanje i to izmjena unutarnjih vrata i ličenje hostela Dubrovnik (koje je financirano iz vlastitih prihoda izvor 31). Ostatak iznosa odnosi se na redovno mjesečno i godišnje održavanje ( održavanje dizala, servisiranje klima uređaja, održavanje sustava vatrodojave i plino detekcije, servis plinskog kotla, održavanje rashladnog agregata, održavanje kotlovnice, servis i popravak prijevoznih sredstava) te pjeskarenja eksponata

- usluge promidžbe i informiranja 180.839,00 kn- odnosi se najvećim dijelom na nabavu promotivnih fotografija i video materijala za promidžbu projekta „Posjet učenika osmih razreda Vukovaru“ u iznosu od 112.000,00 kn (financirani iz vlastitih prihoda izvor 31), na izradu promotivnih materijala za promociju projekta virtualne stvarnosti a ostatak se odnosi na nabavu promidžbenog materijala, objave oglasa za zapošljavanje, prigodnih čestitki i ostalih sadržaja u novinama i na radiju

- komunalne usluge 118.914,00 kn – izvršena je sječa i orezivanje stabala iz sigurnosnih razloga zbog prijetnje urušavanja i očuvanja života stabala. Ostatak iznosa odnosi se na kontinuirane rashode, odvoz otpada i opskrbu vodom te dimnjačarske usluge

- zakupnine i najamnine 12.152.520,00 kn - najvećim dijelom se odnosi na zakup autobusa s

obzirom da je u punoj funkcionalnosti projekt „Posjet učenika osmih razreda Vukovaru“

- Intelektualne i osobne usluge 5.174.249,00 kn – najveći dio odnosi se na financiranje projekta digitalizacija arhivskog gradiva iz Domovinskog rata. Zaključkom Vlade RH od 04. kolovoza 2017. godine Ministarstvo hrvatskih branitelja zaduženo je za koordinaciju i provođenje poslova digitalizacije arhivskog gradiva iz Domovinskog rata. Vlada RH je na sjednici održanoj 14. veljače 2019. godine donijela Zaključak o izmjeni i dopuni gore navedenog Zaključka kojim Ministarstvu hrvatskih branitelja partner u provedbi projekta digitalizacije arhivskog gradiva iz Domovinskog rata postaje i Javna ustanova ''Memorijalni centar Domovinskog rata Vukovar'' koja će angažirati do 100 vanjskih pružatelja usluga temeljem ugovora o djelu. Projekt se financira iz izvora 561 (85%) i izvora 12 (15%). Ostatak iznosa se odnosi na usluge odvjetnika i pravnog savjetovanja u sudskim sporovima i javnobilježničke usluge

- računalne usluge 70.195,00 kn odnose se na mjesečno održavanje računovodstvenog programa Konto i održavanje web stranice ustanove

- ostale usluge 6.428.995,00 kn odnose se na troškove prehrane u projektu „Posjet učenika osmih razreda Vukovaru“, usluge čišćenja i pranja objekata i posteljine za potrebe provedbe projekta u hostelu Dubrovnik , troškove ulaznica za muzeje koji čine sastavni dio programa posjeta djece, te usluge čuvanja imovine

- naknade troškova osobama izvan radnog odnosa 11.831,00 kn odnosi se na program

stručnog osposobljavanja bez zasnivanja radnog odnosa

- premije osiguranja 40.317,00 kn odnosi se na police osiguranja službenih vozila i radnih

strojeva, osiguranje od požara, te osiguranje zaposlenih

- reprezentacija 72.562,00 kn najvećim dijelom se odnosi na ugošćavanja i darovanja poslovnih partnera

- pristojbe i naknade 57.860,00 kn - tijekom 2019. godine plaćena je sudska pristojba u iznosu 10.000,00 kn, dok se ostatak iznosa odnosi na boravišnu pristojbu sukladno ostvarenim noćenjima u hostelu Dubrovnik koji su plaćeni sa izvora 31

- troškovi sudskih postupaka – 200,00 kn

- ostali nespomenuti rashodi poslovanja 19.722,00 kn – odnose se na rashode protokola

( vijenci, svijeće, cvijeće i sl. ), obilježavanje Dana sjećanja na žrtvu Vukovara i ostala obilježavanja obljetnica.

* Na dan 31.12.2019. godine ***ukupni financijski rashodi*** iznose 129,00 kn dok su isti na dan 31.12.2018. godine iznosili 181,00 kn. Udio financijskih rashoda u ukupnim rashodima je manji od 1%, a iznos se odnosi na bankarske usluge i usluge platnoga prometa.
* *Struktura*

|  |  |  |  |
| --- | --- | --- | --- |
|  | **01.01.2018.-31.12.2018.** | **01.01.2019.- 31.12.2019.** | **Indeks** |
| **Rashodi poslovanja (AOP 148)** | **21.616.984,00** | **29.628.709,00** | **137,1** |
| **Rashodi za zaposlene (AOP 149)** | **3.536.608,00** | **3.681.168,00** | **104,1** |
| Plaće (bruto) – AOP 150 | 2.903.459,00 | 3.030,727,00 | 104,4 |
| Ostali rashodi za zaposlene  ( AOP 155) | 133.754,00 | 164.688,00 | 123,1 |
| Doprinosi na plaće (AOP 156 ) | 499.395,00 | 485.753,00 | 97,3 |
| **Materijalni rashodi ( AOP 160 )** | **18.080.195,00** | **25.947.412,00** | **143,5** |
| Naknade troškova zaposlenima (AOP 161 ) | 268.506,00 | 262.819,00 | 97,9 |
| Rashodi za materijal i energiju- (AOP 166) | 674.930,00 | 630.732,00 | 93,5 |
| Rashodi za usluge –AOP 174 | 16.976.464,00 | 24.851.369,00 | 146,4 |
| Naknade troškova osobama izvan radnog odnosa- AOP 184 | 8.604,00 | 11.831,00 | 137,5 |
| Ostali nespomenuti rashodi poslovanja –AOP 185 | 151.691,00 | 190.661,00 | 125,7 |
| **Financijski rashodi –AOP 193** | **181,00** | **129,00** | **71,3** |
| Ostali financijski rashodi –  (AOP 207 ) | 181,00 | 129,00 | 71,3 |

**RASHODI ZA NABAVU NEFINANCIJSKE IMOVINE (AOP 341)- 932.259,00 kn**

Na dan 31.12.2019. godine utrošeno je 932.259,00 kn na nabavu nefinancijske imovine dok su isti na dan 31.12.2018. godine iznosili 1.390.109,00 kn. Ukupni rashodi za nabavu proizvedene dugotrajne imovine iznose 703.792,00 kn dok su isti na dan 31.12.2018. godine iznosili 665.411,00 kn. Navedeni rashodi odnose se na nabavu stolica za dvoranu za predavanje za potrebe projekta, nabavu informatičke i komunikacijske opreme potrebne za dvorane za predavanja, nabavu digitalnih totema i video kamere. U 2019.godini nabavljena su dva službena automobila postupkom jednostavne nabave odabirom najpovoljnije ponude a cijeli iznos u visini od 249.000,00 kn financiran je iz vlastitih prihoda izvor 31. Ulaganje u nematerijalnu proizvedenu imovinu u iznosu od 20.114,00 kn podrazumijeva nabavu muzejskog programa m++ u kojem će se evidentirati i ažurirati podaci o stalnom postavu eksponata. Udio rashoda za nabavu proizvedene dugotrajne imovine u ukupnim rashodima za nabavu nefinancijske imovine iznosi 75%.

Ukupni rashodi za dodatna ulaganja u nefinancijskoj imovini na dan 31.12.2019. godine iznose 228.467,00 kn, dok su navedeni rashodi u istom razdoblju prošle godine iznosili 403.448,00 kn. Udio rashoda za dodatna ulaganja u nefinancijskoj imovini u ukupnim rashodima za nabavu nefinancijske imovine iznosi 25%. Navedeni rashodi najvećim dijelom se odnose na dodatna ulaganja na građevinskim objektima, geodetski snimak ograde, izrada projektne dokumentacije, postavljanje urbane opreme, uređenje objekta br.6 i sanacija portirnice broj 2.

* *Struktura*

|  |  |  |  |
| --- | --- | --- | --- |
|  | **01.01.2018.-31.12.2018.** | **01.01.2019.- 31.12.2019.** | **Indeks** |
| **Rashodi za nabavu nefinancijske imovine (AOP 341)** | **1.390.109,00** | **932.259,00** | **67,1** |
| **Rashodi za nabavu neproizvedene dugotrajne imovine (AOP 342)** | **321.250,00** | **-** | **-** |
| Nematerijalna imovina (AOP 347) | 321.250,00 | - | - |
| **Rashodi za nabavu proizvedene dugotrajne imovine (AOP 354)** | **665.411,00** | **703.792,00** | **105,8** |
| Postrojenja i oprema- (AOP 360) | 652.172,00 | 434.678,00 | 66,7 |
| Prijevozna sredstva (AOP 369) | - | 249.000,00 | - |
| Nematerijalna proizvedena imovina (AOP 382 ) | 13.239,00 | 20.114,00 | 151,9 |
| **Rashodi za dodatna ulaganja na nefinancijskoj imovini (AOP 393)** | **403.448,00** | **228.467,00** | **56,6** |
| Dodatna ulaganja na građevinskim objektima- (AOP 394) | 403.448,00 | 228.467,00 | 56,6 |

**REZULTAT**

Ukupni prihodi (AOP 629) u promatranom razdoblju iznose 30.657.934,00 kn. Ukupni rashodi (AOP 630) u promatranom razdoblju iznose 30.560.968,00 kn.

Višak prihoda i primitaka ( AOP 631 ) – 96.966,00kn

Višak prihoda i primitaka – preneseni ( AOP 633 ) – 1.004.428,00 kn sastoji se od:

* 128.875,00 kn prijenos prihoda iz 2016. godine,
* 395.093,00 kn prijenos prihoda iz 2017. godine, prihodi od pruženih usluga
* 480.460,00 kn prijenos prihoda iz 2018. godine, prihodi od pruženih usluga

Na dan 31.12.2019. godine višak prihoda i primitaka raspoloživ u sljedećem razdoblju (AOP 635) iznosi 1.101.394,00 kn. Višak prihoda se sastoji od prihoda od pruženih usluga, prihoda za financiranje programa stručnog osposobljavanja bez zasnivanja radnog odnosa te prenesenog prihoda prethodnih godina.

Stanje novčanih sredstava na početku izvještajnog razdoblja (AOP 638) i na kraju izvještajnog razdoblja (AOP 641) je 0,00 kn. Prosječan broj zaposlenih na početku (AOP 643) i na kraju izvještajnog razdoblja (AOP 645) je 40.

1. **BILJEŠKE UZ BILANCU- OBRAZAC BIL**

AOP-002 - Nefinancijska imovina

- na početku godine nefinancijska imovina iznosila je 109.000.908,00 kn, a na kraju godine 107.645.712,00 kn.

Javna ustanova ''Memorijalni centar Domovinskog rata Vukovar'' je tijekom 2019. godine za potrebe projekta „Posjet učenika osmih razreda Vukovaru“ nabavila stolice i informatičku i komunikacijsku opremu za dvoranu za predavanja u hostelu Dubrovnik budući su stare dotrajale.

U 2019. godini nabavljena su tri digitalna totema pomoću kojih će se posjetitelji u svakom trenutku moći informirati o postavu eksponata unutar ustanove, a kako bi se omogućilo efikasnije upravljanje stalnim postavom eksponata nabavljen je novi računalni program.

Zbog velikih troškova održavanja postojećih službenih automobila i zbog povećanja broja lokacija kojima ustanova upravlja nabavljena su dva nova službena automobila postupkom jednostavne nabave odabirom najpovoljnije ponude a cijeli iznos u visini od 249.000,00 kn financiran je iz vlastitih prihoda izvor 31.

AOP 063 - Financijska imovina

- na početku godine financijska imovina iznosila je 1.569.136,00 kn, a na kraju godine 1.705.472,00 kn što predstavlja indeks od 108,7.

Potraživanja za prihode poslovanja vidljiva kroz AOP 140 su porasla u odnosu na prethodnu godinu iz razloga što je restoran u sklopu MCDR Vukovar dan u zakup zbog usluge prehrane u sklopu Projekta „Posjet učenika osmih razreda Vukovaru“ i pružanja usluge smještaja organizacijama pri realizaciji memorijala i sličnih aktivnosti.

Rashodi budućih razdoblja vidljivi kroz AOP 161 iznose 576.033,00 kn, a sadrže u najvećem udjelu rashode za zaposlene i režijske troškove.

AOP 232- Višak prihoda /AOP 236-Manjak prihoda

Višak prihoda 1.430.060,00 kn - čini višak prihoda poslovanja 425.632,00 kn i preneseni višak prihoda poslovanja u iznosu od 1.004.428,00 kn. Sukladno čl.82 Pravilnika o proračunskom računovodstvu i računskom planu transakcije na nefinancijskoj imovini sa stanjem 31. prosinca korigirane su za iznose kapitalnih prijenosa koji su ostvareni tijekom proračunske godine, koji su utrošeni za nabavu nefinancijske imovine, a AOP 236 Manjak prihoda čine transakcije koje nisu korigirane sukladno čl.82 Pravilnika o proračunskom računovodstvu i računskom planu.

AOP 248-249 Potraživanje za prihode poslovanja

Na dan 01.01.2019. godine ukupna dospjela potraživanja za prihode poslovanja iznosila su 1.015.377,00 kn, a na dan 31.12.2019. godine 1.116.072,00 kn. Ista se sastoje od naplaćenih prihoda.

Na dan 01.01.2019. godine ukupna nedospjela potraživanja za prihode poslovanja iznosila su 10.507,00 kn, a na dan 31.12.2019. godine 10.055,00 kn, a ista se sastoje od izdanih računa kojima je valuta u 2020. godini.

Sukladno čl. 1 Pravilnika o izmjenama pravilnika o financijskom izvještavanju u proračunskom računovodstvu u nastavku dajemo pregled tablica koje su obvezni dio Bilješki uz Bilancu:

1. Popis sudskih sporova u tijeku.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Tuženik** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva sredstava** | **Početak sudskog spora** | **Napomena** |
| 1. | MCDR | Suhomont d.o.o. | Ugovorna kazna | 573.447,54 kn | obveza | 2020. god. | 2017. god | Žalba na presudu od 26.11.2018. |
| 2. | MCDR | Suhomont d.o.o. | Prigovor na rješenje o ovrsi | 66.361,83 kn | obveza | 2020. god. | 2017. god |  |

**1/ SUHOMONT – ugovorna kazna**

**Broj predmeta: Povrv-230/2017**

TUŽITELJ: Suhomont d.o.o. Vinkovci

TUŽENIK: Javna ustanova „Memorijalni centar Domovinskog rata Vukovar“

Pravna stvar: po prigovoru na rješenje o ovrsi temeljem vjerodostojne isprave

VPS: do 500.000,00 kuna

Predmet spora:

Tužitelj je pokrenuo ovršni postupak temeljem vjerodostojne isprave na koje rješenje o ovrsi doneseno po JB Bori Arambašiću je tuženik uložio prigovor te je postupak nastavljen pred Trgovačkim sudom u Osijeku.

Javna ustanova je sukladno čl. 11. Ugovora o javnim radovima unutrašnjeg preuređenja prostora i poboljšanja energetske učinkovitosti zgrade Restoran s kuhinjom (objekt br. 4) BROJ: MCDR Vukovar – II/1-15-06/04-49 sklopljenim 19. svibnja 2015.g. (dalje: Ugovor), sa Dodatkom Ugovoru BROJ: MCDR Vukovar – II/1-15-06/04-58 od dana 15. lipnja 2015.g. i II. Dodatkom Ugovoru BROJ: MCDR Vukovar-II/1-15-06/13-9 od dana 21. rujna 2015.g. kojim je propisana ugovorna kazna za svaki dan prekoračenja ugovorenog roka izvođenja radova u visini 1 promila od ukupnog ugovorenog iznosa za svaki dan prekoračenja roka za izvođenje radova kako je on određen čl. 7. Ugovorom, a s obzirom da tužitelj radove sukladno Ugovoru sa dodacima nije izvršio u ugovorenome i dogovorenome roku koji je konačan dan izvođenja radova po stručnom nadzoru građenja sa svim produžecima označen na dan 19. siječnja 2016.g., te sukladno tome a slijedom kašnjenja od 100 dana (od dana 19.01.2016.g. – do dana 29.04.2016.g.) u izvođenju radova obračunao tužitelju ugovornu kaznu u ukupnoj visini od 10% ugovorene vrijednosti radova u iznosu od = 573.447,54 kn te istu ugovornu kaznu naplatio i obračunao prilikom isplate Okončane situacije br. 110/1/2 ustegnuvši ukupan iznos ugovorne kazne.

Tužitelj smatra da je ugovorna kazna neopravdano naplaćena te tuži na cjelokupan iznos određene i obračunate ugovorne kazne.

**2/ SUHOMONT – dugovanje po okončanoj situaciji (nemjereni dio plinske instalacije - PPD)**

**Broj predmeta: Povrv-380/17**

TUŽITELJ: Suhomont d.o.o. Vinkovci

TUŽENIK: Javna ustanova „Memorijalni centar Domovinskog rata Vukovar“

Pravna stvar: po prigovoru na rješenje o ovrsi temeljem vjerodostojne isprave

VPS: 66.361,83 kuna

Predmet spora:

Tužitelj je pokrenuo ovršni postupak temeljem vjerodostojne isprave na koje rješenje o ovrsi doneseno po JB Bori Arambašiću je tuženik uložio prigovor te je postupak nastavljen pred Trgovačkim sudom u Osijeku.

Tužitelj potražuje iznos od 46.250,00 kuna sa zateznim kamatama u visini od 20.111,83 kuna što je ukupno 66.361,83 kuna.

Potraživanje tužitelj temelji sa osnova ne plaćanja obveza po Ugovoru o asignaciji sklopljenom između tužitelja, tuženika i PPD-a iz razloga što je navedeni iznos plaćen tužitelju u sklopu VI. privremene situacije u mjesecu prosincu 2015.g. za ukupni iznos od 37.000,00 kuna bez PDV-a. Po uvođenju priključka uvjetima PPD-a strogo je bilo propisano da isto izvođenje priključka te spajanje i priključenje nije moguće od strane izvođača radova te je sukladno tome sklopljen ugovor o asignaciji kojim je izvođač radova upućen da u ime i za račun Javne ustanove naplaćeni iznos sa osnova izvođenja nemjerenog dijela plinske instalacije koji ne može izvesti uplati PPD-u kako bi se sklopio ugovor i izveo priključak po PPD-u.

Okončanom situacijom izvođač radova je ispustio navedeni iznos naplaćen u mjesecu prosincu 2015.g. u stavkama F/NEMJERENI DIO PLINSKE INSTALACIJE stavke 01. – 07. u vrijednosti od 37.000,00 kuna bez PDV-a te isti potraživao od strane Javne ustanove temeljem sklopljenog Ugovora o asignaciji koji nije osnova za plaćanje niti stvara obvezu na plaćanje budući da je plaćanje izvršeno u sklopu VI. privremene situacije dok je Ugovorom o asignaciji izvođač radova upućen da iznos od 37.000,00 kuna + PDV proslijedi PPD-u u ime i za račun Javne ustanove.

Izvođač radova je upućen da izmijeni Okončanu situaciju i ispravi je u dijelu F/NEMJERENI DIO PLINSKE INSTALACIJE no izvođač radova odbija izvršiti korekciju Okončane situacije bez obrazloženja.

Slijedom navedenoga odbijanja izvođača radova Javna ustanova nije mogla uplatiti dugovani iznos bez valjane pravne osnove.

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina

**Primljene bjanko zadužnice po različitim osnovama u ukupnom iznosu od 4.788.475,06 kn:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Datum primanja** | **Instrument osiguranja** | **Iznos primljeni** | **Davatelj** | **Namjena** | **Dokument** | **Rok važenja** | **Napomena** |
| 1. | 20.05.15. | Bjanko zadužnica | 10.000,00 kn | Udruga hrvatskih branitelja dragovoljaca Domovinskog rata | Korištenje informatičke opreme | OV-3395/15 | Neodređeno vrijeme | Sporazum, BROJ: MCDR Vukovar- I/1-14-01-44 |
| 2. | 13.10.15. | Bjanko zadužnica | 100.000,00 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | OV-9893/15 | Nije važeća | Povrat zadužnice po završetku sudskog spora |
| 3. | 18.12.15. | Bankarska garancija | 499.454,71 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br. 1504009806 (Zagrebačka banka) | Nije važeća | Povrat garancije po završetku sudskog spora |
| 4. | 18.12.15. | Bankarska garancija | 399.563,77 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br. 1504009805 (Zagrebačka banka) | Nije važeća | Povrat garancije po završetku sudskog spora |
| 5. | 23.12.15. | Bankarska garancija | 1.694.764,70 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br. 1504009893 (Zagrebačka banka) | Nije važeća | Povrat garancije po završetku sudskog spora |
| 6. | 03.10.16. | Bankarska garancija | 578.494,54 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br.1604007109 (Zagrebačka banka) | Nije važeća | Povrat garancije po završetku sudskog spora |
| 7. | 20.12.16. | Bjanko zadužnica | 100.000,00 kn | DELTA-tel d.o.o. | Isporuka, ugradnja i spajanje statičke i aktivne informatičke opreme za povezivanje optičkim vezama među objektima, BV 48/16 | OV-11761/16 |  |  |
| 8. | 16.01.17. | Bjanko zadužnica | 500.000,00 kn | STANIĆ d.o.o. | Ugovor o zakupu poslovnog prostora restoran u MCDR Vukovar | OV-199/2017 | 16.01.2022. |  |
| 9. | 19.12.17. | Bankarska garancija | 97.928,32 kn | OSIJEK - KOTEKS d.d. | Izvođenje radova izgradnje parkirališta u sklopu MCDR Vukovar (MV 03/17) | Br. 632-49-024604 (Partner banka) | 18.12.2019. |  |
| 10. | 01.10.18. | Bankarska garancija | 61.915,00 kn | PLETER-USLUGE d.o.o. | Obavljanje usluge pranja, sušenja i peglanja posteljine | Br. 211/2018-G-DPVP-SD (HPB d.d.) | 01.10.2019. | Garancija za uredno ispunjenje ugovora |
| 11. | 01.10.18. | Bankarska garancija | 54.064,20 kn | PLETER-USLUGE d.o.o. | Obavljanje usluge pranja, sušenja i peglanja posteljine | Br. 211/2018-G-DPVP-SD (HPB d.d.) | 01.10.2019. | Garancija za uredno ispunjenje ugovora |
| 12. | 25.10.18. | Bankarska garancija | 26.200,00 kn | MEĐIMURJE-PLIN d.o.o. | Opskrba prirodnim plinom | Br. 4100892688 (PBZ) | 31.10.2020. | Garancija za dobro izvršenje posla |
| 13. | 07.12.18. | Bjanko zadužnica | 10.000,00 kn | QBEN-OBRT ZA RAČUNALNE USLUGE | Nabava pametnih klupa | OV-3727/2018 | 20.12.2020. | Jamstvo od 2 godine od dana primopredaje - 20.12.2018. |
| 14. | 15.01.19. | Bjanko zadužnica | 100.000,00 kn | NOKY SECURITY d.o.o. | Pružanje tjelesne zaštite osoba i imovine | OV-127/2019 | 31.12.2019. |  |
| 15. | 26.02.19. | Bjanko zadužnica | 5.000,00 kn | BOSO d.o.o. | Nabava higijenskih potrepština | OV-1375/2019 | 31.12.2019. |  |
| 16. | 29.04.19. | Zadužnica | 6.352,96 kn | HRVATSKI TELEKOM d.d. | Usluga pokretne elektroničke komunikacijske mreže | OV-5511/2018 | 09.11.2020. |  |
| 17. | 31.05.19. | Bjanko zadužnica | 5.000,00 kn | ELEMENTWEB j.d.o.o. | Izrada web stranice i održavanje | OV-2192/2019 | 01.08.2020. |  |
| 18. | 14.06.19. | Bjanko zadužnica | 10.000,00 kn | METAL-ZEC d.o.o. | Dobava i montaža vrata u hostelu Dubrovnik u "MCDR Vukovar" | OV-2114/2018 | 31.07.2020. |  |
| 19. | 14.06.19. | Bjanko zadužnica | 10.000,00 kn | METAL-ZEC d.o.o. | Dobava i montaža vrata u hostelu Dubrovnik u "MCDR Vukovar" | OV-2115/2018 | 31.07.2020. |  |
| 20. | 28.06.19. | Zadužnica | 738,51 kn | INA - INDUSTRIJA NAFTE d.d. | Usluga opskrbe gorivom (Središnja nabava) | OV-16646/2019 | 30.05.2020. |  |
| 21. | 28.06.19. | Zadužnica | 455,23 kn | INA - INDUSTRIJA NAFTE d.d. | Usluga opskrbe gorivom (Središnja nabava) | OV-16647/2020 | 30.05.2020. |  |
| 22. | 28.06.19. | Zadužnica | 4.147,32 kn | INA - INDUSTRIJA NAFTE d.d. | Usluga opskrbe gorivom (Središnja nabava) | OV-16648/2021 | 30.05.2020. |  |
| 23. | 02.07.19. | Bjanko zadužnica | 10.000,00 kn | BODAT d.o.o. | Soboslikarsko-ličilački radovi u objektu hostel Dubrovnik | OV-5580/2019 | 13.08.2020. | Prenamjena jamstva |
| 24. | 02.07.19. | Bjanko zadužnica | 5.000,00 kn | BODAT d.o.o. | Soboslikarsko-ličilački radovi u objektu hostel Dubrovnik | OV-5581/2019 | 13.08.2020. | Prenamjena jamstva |
| 25. | 13.09.19. | Bankarska garancija | 358.145,80 kn | VINCEK d.o.o. | Usluge prijevoza za projekt - Posjet učenika osmih razreda Vukovaru | BR. 1904006528 | 31.01.2020. | Garanc.za prvi ugovor |
| 26. | 27.09.19. | Bankarska garancija | 22.500,00 kn | PLETER-USLUGE d.o.o. | Usluga preuzimanja, pranja, sušenja, peglanja i dostave posteljnog i kupaonskog rublja | BR. 206/2019-G-DPVPJS | 31.01.2020. | Garanc.za prvi ugovor |
| 27. | 27.09.19. | Bankarska garancija | 18.750,00 kn | PLETER-USLUGE d.o.o. | Usluga čišćenja poslovnih prostora za potrebe "MCDR Vukovar" | BR. 207/2019-G-DPVPJS | 31.01.2020. | Garanc.za prvi ugovor |
| 28. | 05.11.19. | Bjanko zadužnica | 50.000,00 kn | APPLICON d.o.o. | Nabava i implementacija interaktivnih digitalnih totema/kioska | OV-5958/2019 | 25.12.2020. |  |
| 29. | 26.11.19. | Bjanko zadužnica | 50.000,00 kn | AUTO-NOVAKOVIĆ d.o.o. | Nabava službenih automobila | OV-4684/2019 | 24.12.2019. |  |

- AOP 244 – 245 Izvanbilančni zapisi su ujedno i pregled svih ugovornih odnosa i slično koji uz ispunjenje određenih uvjeta, mogu postati obveza ili imovina u 2020. godini. Stanje navedenog na početku izvještajnog razdoblja je bilo 2.781.080,00 kn, a na kraju izvještajnog razdoblja isti iznose 5.428.284,43 kn. Razlog povećanja su novi predmeti nabave koji zahtijevaju instrumente osiguranja.

**IV . Bilješke uz IZVJEŠTAJ O PROMJENAMA VRIJEDNOSTI I OBUJMU IMOVINE I OBVEZA- OBRAZAC P-VRIO**

AOP 018- Promjene u obujmu imovine:

* Smanjenje u obujmu imovine od 9.060,00 kn odnosi se na rashodovanje dotrajale dugotrajne imovine.

1. **Bilješka uz IZVJEŠTAJ O RASHODIMA PREMA FUNKCIJSKOJ KLASIFIKACIJI- OBRAZAC RAS-funkcijski**

Prema funkcijskoj klasifikaciji rashodi poslovanja razreda 3 i rashodi poslovanja razreda 4 Javne ustanove svrstani su na AOP 031 – rashodi za ekonomske poslove u iznosu od 5.128.409,00 kn, AOP 103 - rashodi za rekreaciju, kulturu i religije u iznosu 52.788,00 kn i AOP 110 - usluge obrazovanja koje nisu drugdje svrstane 18.641.847,00 kn, a obuhvaćaju rashode prijevoza, prehrane te ostale rashode sličnih dopunskih usluga namijenjenih prvenstveno za učenike korisnike usluga obrazovanja, koji sudjeluju u projektu „Posjet učenika osmih razreda Vukovaru“. AOP 125 u iznosu od 6.737.924,00 kn odnosi se na rashode za redovito poslovanje.

1. **Bilješke uz Izvještaj o obvezama- Obrazac OBVEZE**

AOP-090 - stanje nedospjelih obveza na kraju izvještajnog razdoblja je 585.644,00 kn i prema strukturi čini:

* Obveze za zaposlene u iznosu 306.025,00 kn (plaća za 12 mj. 2019 godine),
* Obveze za materijalne rashode 231.413,00 kn ( režijski troškovi za 12 mj. 2019 godine i naknade troškova zaposlenima -prijevoz na posao, nedospjele obveze),
* Ostale tekuće obveze 48.206,00 kn (obveze za PDV, obveze za porez)

LKK

Prilozi:

- Obrazac PR-RAS

- Obrazac OBVEZE

- Obrazac BIL

- Obrazac P-VRIO

- Obrazac RAS funkcijski

RAVNATELJ:

Krunoslav Šeremet, dipl. ing.

Dostaviti:

* Ministarstvo hrvatskih branitelja,
* Državni ured za reviziju,
* Pismohrana, ovdje